Festa Marija Annunzjata 2018 Il-Fratellanza tal-Kunċizzjoni ta' Ħal Tarxien tagħlaq 350 Sena eta Ħal Tarxien sar parroċċa fid-29 ta' Mejju ) / 1592 f'Malta kien hawn ġuħ kbir u f'Gunju bdiet l-imxija tal-pesta li qatlet diversi nies. Wieħed jista jimmaġina l-faqar li kien hawn fir-raħal tagħna. Il-knisja parrokkjali ma kinetx fil-qalba tar-raħal u minħabba f'hekk it-Tarxiniżi bdew igergru. L-ewwel kappillan, Dun Sebastjan Cuscusu, ma tantx kien jagħti każ u barra minn hekk biex tibni knisja mdaqqsa trid il-flus mhux ftit. In-nies ta' Ħal Tarxien li kienu joqogħdu qrib it-tliet knejjes fil-qalba tar-raħal u qrib il-kappella ta' Santa Marija kienu bdiewa u rgħajja filwaqt li dawk li kienu joqgħodu qrib ix-xatt ta' San Franġisk kienu sajjieda u bdiewa. Dawn in-nies kienu jinqdew bil-knisja ta' San Ġwann t'Għuxa. It-Tarxiniżi kienu jaqilgħuha u jiekluha. Għaddew is-snin u t-tieni kappillan, Dun Ġwann Pawl Agius, kien jaf bit-tgergir tat-Tarxiniżi għax kien ilu jagħmilha ta' viċi-kappillan għal ħafna snin. Dan il-kappillan kien jaf bix-xewqa kbira li kellhom it-Tarxiniżi li jibnu knisja fil-Misraħ tar-raħal. Kien jaf ukoll li t-Tarxiniżi kienu nies fqar u li biex tibni knisja trid ħafna flus. Għalhekk fil-5 ta' Mejju 1610, flimkien mar-retturi ta' dawk it-tliet knejjes li kien hemm fil-Misraħ ta' Ħal Tarxien, għamel talba lill-isqof Cagliares biex iwaqqgħu dawk it-tliet knejjes u bil-flus, renti jew beni tagħhom kien ikun jista' jibda l-bini ta' knisja ikbar fil-Misraħ tar-raħal. Il-beni ta' dawk it-tliet knejjes ma kinux biżżejjed u l-kappillan kellu jitlob lill-isqof biex jibda jwaqqa' dawk il-kappelli qalb l-għelieqi li kien hemm fil-konfini ta' Ħal Tarxien bħal ta' San Anard, ta' Sant'Andrija u tnejn ta' San Nikola. U hawn jidħol ċertu Dijonisju Calleja li milli jidher kien raġel tal-flus għax offra lill-kapillan biex fil-knisja l-ġdida hu jħallas għall-bini ta' kappella li tkun iddedikata lill-Immakulata Kunċizzjoni. Hu talab lill-isqof Cagliares biex jibni din il- kappella. Hu ġie mogħti dan il-permess fil-11 ta' Marzu 1617. Ftit xhur wara, nhar is-16 ta' Novembru wiegħed li jipprovdi kull ma kien meħtieġ biex tibda ssir l-festa tal-Kunċizzjoni f'din il-kappella. B'hekk, din il-kappella saret ġuspatronat tal-familja ta' Dijonisju Calleja. Dan, barra hekk ħa ħsieb jagħmel f'dik il-kappella qabar għalih u għall-werrieta tiegħu, għamel ukoll, fuq in-naħa tax-xellug, skrizzjoni biex ifakkar l-għotja ta' din l-kappella li kien għamillu l-isqof Din l-iskrizzjoni kienet tneħħiet snin ilu. Dijonisju Calleja ma damx wisq li ma ħax ħsieb sewwa dik il-kappella tiegħu, hekk li nsibu li din kienet l-ewwel kappella li tlestiet fil-bini tal-knisja parrokkjali ġdida. Kienet lesta fis-sena 1621 u kellha kull ma kienet tinħtieġ. Nafu li fis-sena 1627 kellha ukoll il-kwadru tagħha. Minn tagħrif dettaljat li nsibu fuqu fil-vista pastorali tal-1636, dan kien fih ix-xbiha tal-Kunċizzjoni u fuqha kien hemm ix-xbiha tal- Missier Etern . Skont dak ir-rapport dan il-kwadru kien ta' sbuħija kbira. Tgħid dan kien xogħol tal-pittur Francesco Barberi li jgħidulu 'Il Guercino'2 Dan kien jgħix bejn l-1591 u l-1666. M'għandniex għax nistagħġbu li f'Ħal Tarxien forsi nsibu pittura ta' dan l-artist għax ġewwa l-Qala f'Għawdex insibu pittura tal-Kunċizzjoni ta' Federico Barrocco mill-Urbino fl-Italja li kien jgħix f'dak iż-żmien ukoll. Fuq is-sagristija l-qadima għad hemm kwadru qadim ħafna tal-Kunċizzjoni li għandu bżonn ta' restawr kbir. Dijonisju Calleja għadu midfun fil-qabar li hemm f'nofs il-kappella tal-Kunċizzjoni fil-knisja parrokkjali tagħna. Skont E. B. Vella fil-ktieb tiegħu L-Istorja ta' Ħal Tarxien u Raħal Ġdid li kien ħareġ fl-1932 fil-paġna 289 jikteb li l-fratellanza tal-Kunċizzjoni ġiet imwaqqfa fit-8 ta' Ottubru 1622. Forsi dik id-data turi t-twaqqif ta' Kongregazzjoni/Għaqda Marjana. Fil-ktieb Melita Sacra II ta' Mons Vince Borg li ħareġ fl-2015 f'paġna 153 insibu li l-kappillan ta' dak iż-żmien Dun Ġwann Mari Barbara flimkien ma' Dun Ġwann Barbara li kien rettur u prefett ta' Kongregazzjoni (aħjar ngħidu Għaqda) Marjana għamel talba lill-isqof biex il-membri ta' dik il-Kongregazjoni/Għaqda biex ikunu jistgħu jiltaqgħu għat-talb tagħhom filgħaxijiet u s-Sibt filgħodu u fil-festi Marjani . Dan għax is-Sinodu li kien sar dak iż-żmien kien ordna li ma jsirux laqgħat fil-knejjes filgħaxijiet u fil-festi. L-isqof Astiria fl-20 ta'Settembru 1668 ħareġ digriet biex il-membri ta' dik il-Kongregazzjoni/Għaqda setgħu jiltaqgħu għat-talb tagħhom filgħaxijiet u fil-festi. L-istess isqof, Lożenzo Astiria , ħareġ digriet fit-12 ta' Diċembru 1668 li bih waqqaf il-fratellanza tal-Immakulata Kunċizzjoni fil-kappella tagħha fil-knisja parrokkjali ta' Ħal Tarxien. Fl-Arkivju parrokkjali, li jinsab f'kamra fuq is-sagristija, hemm tliet kotba li jagħtuna tagħrif fuq il-fratellanza tal-Kunċizzjoni u li f'wieħed minnhom hemm miktub l-ismijiet tal-ewwel membri ta' din il-fratellanza. Sas-sena 1687 kien hemm diġà 88 membru ta' din il-fratellanza. Fost il-membri tal-fratellanza kien hemm il-kappillan, diversi qassisin u xi nies li kellhom it-titlu 'Signor' jew 'Maestro' quddiem isimhom. Dan juri li xi frattelli professi kienu ta' ċerta kategorija. Il-professjoni (kitba) tal-fratelli kienet issir darbtejn fis-sena, L-ewwel twaqqif ta' fratellanza tal-Kunċizzjoni saret f'Bormla fl-1581 filwaqg li fl-Isla u fil-Birgu fl-1646. Fil-knisja ta'San Franġisk tal-Belt Valletta hemm fratellanza ddedikata lill-Immakulata Kunċizzjoni li twaqqfet fl-1637 u f'Ta'Ġieżu tar-Rabat hemm waħda li kienet imwaqqfa fl-1731. Dan juri li l-fratellanza tal-Immakulata Kunċizzjoni ta' Ħal Tarxien hi waħda mill-aktar antiki f'Malta. Għalhekk għandna nkunu kburin li missirijietna waqqfu din il-fratellanza tant snin ilu, jiġifieri 350 sena ilu. Kotba li ħadt tagħrif minnhom: 'L-Istorja ta' Ħal Tarxien u Raħal Ġdid' ta' E. B. Vella (1932) paġna 289. 'Il-Knisja Parrokkjali ta' Ħal Tarxien' ta' Mons. V. Borg (1973) paġni 12, 18, 20, 22, 24, 58. 'Il-Knisja Parrokkjali ta' Ħal Tarxien 1610-2010' Editjat minn Mons. V. Borg (2010) paġna 71. 'Melita Sacra IT ta' Mons. V, Borg (2015) paġna 153. 'Melita Sacra TIT ta' Mons. V. Borg (2015) paġni 149, 153/4/5 u 793.